stanford-oval/wikipedia huggingface dataset:
SR-25
הערות שוליים

1 2  דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
↑  קרי: "מָארק אִילֶוֶן" שפירושו "סימן 11". בעברית נפוצים גם השמות "מארק 11" ו"אֶם-קֵיי-11".
|  נשק קל עכשווי של צה"ל |
| --- | --- | --- |
| נשק אישי/רובה סער | רובה M16 • רובה M16A1 מקוצר • CAR-15‏ • רובה M4A1 • מיקרו-תבור X-95 ו-X-95L • תבור X-95 פלאט-טופ • IWI ערד |      |
| מקלעים | נגב 5.56 מ"מ • נגב קומנדו • נגב NG7‏ • מאג 7.62 מ"מ • בראונינג 0.3 • M2 בראונינג (מק"כ 0.5) |      |
| רובי צלפים | חיל הרגלים: רמינגטון M24‏ • SR-25 Mk 11 • ברק (H-S Precision HTR 2000)‏ • בארט M82A1   יחידות מיוחדות: רמינגטון M24 • מאוזר 86SR‏ • בארט MRAD‏ • בארט REC10‏ • SR-25 Mk 11‏ • רובה צלפים דרגונוב • מקמילן TAC-338 • מקמילן TAC-50 |      |
| רימונים | רימון יד מדגם רימון רסס 26 • מטול רימונים M203 • מטול רימונים M320 |      |
| רקטות כתף | M72 לאו "זרזיר מתכלה" • RPG-7‏ • מטאדור "מפצח האגוזים" ו"מפצח קל משקל" |      |
| כלי נשק נוספים | תת-מקלע מיקרו-עוזי • קלשניקוב AK-47 • רוגר SR-22 • אקדחי גלוק 17 וגלוק 19 • אקדח זיג זאואר SIG P228 |      |
| ראו גם | נשק קל של צה"ל • אמצעי הלחימה של צה"ל • נשק קל • חיל הרגלים • צבא הגנה לישראל |      |
|  ‏ רובי צלפים בישראל ‏  |
| --- | --- | --- |
|  רובי הצלפים של חיל הרגלים בצה"ל | M24 SWS‏ • בארט REC10‏ • SR-25 Mk 11‏ • ברק (HTR 2000) • רוגר SR-22 •  בארט M82A1 (חה"ן) |  |
|  רובי הצלפים של יחידות מובחרות בצה"ל | M24 SWS‏ • SR-25 Mk 11‏ • PSG1‏ • מאוזר 86SR‏ • SVD דרגונוב • מקמילן TAC-338 • מקמילן TAC-50 • בארט MRAD • בארט REC10 |  |
|  רובי הצלפים של הימ"מ (היחידה המיוחדת ללוחמה בטרור של משטרת ישראל) | בארט MRAD‏ • SR-25 Mk 11‏ • מקמילן ALIAS CS5 |  |
|  רובי הצלפים של הימ"ס (המסתערבים של משמר הגבול) | מאוזר 86SR • רמינגטון מודל 700 משופר • SR-25 Mk 11 • בארט REC10 • רוגר SR-22 |  |
| רובי צלפים תוצרת ישראל | גליל צלפים • M89SR‏ • IWI DAN‏ • רובה צלפים ACE‏ • ערד 7 קלעים-צלפים |  |
צליפה בישראל • צליפה • רובה צלפים •  צבא הגנה לישראל: צליפה בצה"ל •  ימ"מ: צליפה בימ"מ
צלף לוט"ר של הימ"מ (משטרת ישראל) עם ה-SR-25 Mk 11
LeAnn Rimes

LeAnn Rimes (בעברית: ליאן ריימס) הוא אלבום האולפן השביעי של הזמרת האמריקאית ליאן ריימס ואלבומה הרביעי אשר לא יצא לאור באופן עצמאי. הוא יצא לאור ב-26 באוקטובר 1999.
רקע

האלבום הוא אלבום גרסאות כיסוי, אשר מכיל אוסף שירים של אמנים שונים, ביניהם השיר "Crazy" של הזמרת פסטי קליין, "Don't Worry" של הזמר מרטי רובינס ו-"Crying Time" של הזמר ריי צ'ארלס. השיר המקורי מתוכו הוא: "Big Deal", אשר הופץ כסינגל הראשון מתוכו ב-21 בספטמבר 1999.
השיר זכה להצלחה כאשר הגיע למקום השישי במצעד שירי הקאנטרי ולמקום ה-23 במצעד האמריקאי הכללי ובכך הפך לבין השירים הבודדים שלה להיכנס למצעד.
סינגלים והצלחה

הסינגל השני מהאלבום היה גרסת הכיסוי ל-"Crazy" אשר יצא לאור כסינגל ב-28 בדצמבר 1999, אך הוא לא זכה להצלחה כמו הסינגל הקודם. האלבום זכה להצלחה בארצות הברית כאשר דורג במקום השמיני במצעד האמריקאי והגיע למעמד פלטינה במדינה. בנוסף לכך, האלבום גם זכה להצלחה בקנדה כאשר גם שם הגיע למעמד פלטינה.
רשימת רצועות

| LeAnn Rimes> מס' | LeAnn Rimes> שם | LeAnn Rimes> משך | LeAnn Rimes>  | LeAnn Rimes>  | LeAnn Rimes>  | LeAnn Rimes>  | LeAnn Rimes>  | LeAnn Rimes>  | LeAnn Rimes>  |
| --- | --- | --- | --- | --- | --- | --- | --- | --- | --- |
| 1. | Crazy  | 2:53 |  |  |  |  |  |  |  |
| 2. | Don't Worry  | 3:30 |  |  |  |  |  |  |  |
| 3. | Leavin' on Your Mind  | 2:30 |  |  |  |  |  |  |  |
| 4. | Faded Love  | 3:50 |  |  |  |  |  |  |  |
| 5. | Born to Lose  | 3:19 |  |  |  |  |  |  |  |
| 6. | Crying Time  | 3:10 |  |  |  |  |  |  |  |
| 7. | She's Got You  | 3:15 |  |  |  |  |  |  |  |
| 8. | I Fall to Pieces  | 2:54 |  |  |  |  |  |  |  |
| 9. | Your Cheatin' Heart  | 2:40 |  |  |  |  |  |  |  |
| 10. | Lovesick Blues  | 2:46 |  |  |  |  |  |  |  |
| 11. | Me and Bobby McGee  | 4:35 |  |  |  |  |  |  |  |
| 12. | Big Deal  | 3:06 |  |  |  |  |  |  |  |
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 74 |
|  ארצות הברית | בילבורד 200 | 8 |
|  ארצות הברית | מצעד אלבומי הקאנטרי | 1 |
|  הממלכה המאוחדת | מצעד האלבומים הבריטי | 119 |
|  קנדה | מצעד האלבומים הקנדי | 18 |
|  קנדה | מצעד אלבומי הקאנטרי (RPM) | 2 |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הקאנטרי | 33 |
|  קנדה | מצעד האלבומים הקנדי | – |
|  קנדה | מצעד אלבומי הקאנטרי (RPM) | 42 |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |
| --- | --- | --- |
|  ארצות הברית | בילבורד 200 | 118 |
|  ארצות הברית | מצעד אלבומי הקאנטרי | 10 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| קנדה (Music Canada) | פלטינה | 100,000 |
 מכירות + הזרמת מדיה בלבד
הערות שוליים

↑  LeAnn Rimes - LeAnn Rimes, Discogs (באנגלית)
↑  Gold & Platinum, RIAA (באנגלית אמריקאית)
↑  Gold/Platinum, Music Canada (באנגלית אמריקאית)
| --- | --- |
בקרת זהויות :  MusicBrainz release group: 40517a59-3bb1-3472-9434-3e2ce4c4f17c
Human T-Lymphotropic virus 1

| Human T-Lymphotropic virus 1 |
| --- | --- |
 HTLV-1 מבעד למיקרוסקופ אלקטרוני חודר
מיון מדעי
ממלכה:: Pararnavirae
מערכה:: Artverviricota
קבוצה:: קבוצה VI (נגיפי ssRNA-RT)
מחלקה:: Revtraviricetes
סדרה:: Ortervirales
משפחה:: רטרווירוסים
סוג:: Deltaretrovirus
מין:: Primate T-lymphotropic virus 1
תת־מין:: Human T-Lymphotropic virus 1
שם מדעי
 Human T-lymphotropic virus 1

Human T-Lymphotropic Virus type 1 (ידוע גם כ-Human T-cell Leukemia Virus type 1, או בקיצור HTLV-1) הוא נגיף השייך למשפחת נגיפי הרטרו-וירוס, אליה שייך גם נגיף ה-HIV, הגורם לתסמונת הכשל החיסוני הנרכש.
הנגיף זוהה ובודד לראשונה בשנת 1977 ביפן והיה לנגיף הרטרו וירוס האנושי הראשון שבודד. HTLV-1 מצוי בעיקר ביפן, האיים הקריביים ואזורים מסוימים באפריקה ודרום אמריקה. מוערך שבין 5–10 מיליון איש בעולם נושאים את הנגיף.
המבנה

Human T-Lymphotropic virus 1 הוא נגיף עטוף, בעל מעטפת ליפידית המכילה גליקופרוטאינים הנדרשים לנגיף על מנת לחדור לתאי המטרה. פרט לכך לנגיף חלבוני מבנה ותפקוד שונים הנחוצים לו על מנת להשלים מחזור חיים והדבקה בתאים אליהם חדר:
חלבון p-24 (חלבון ליבה) - חלבון מבנה נוקשה בעל מבנה איקוסהדרלי שנועד להגן על גנום הנגיף מפני הסביבה החיצונית.
חלבון p-19 (חלבון משתית) - חלבון תומך בין המעטפת הליפידית לבין חלבוני הליבה. על גבי חלבון המטריקס מצויים רצפי לוקליזציה, אשר נועדו להכווין את הגנום הנגיפי אל עבר הנקבים המצויים על פני ממברנת הגרעין בתאים.
חלבון p-15 (חלבון נוקלארי) - חלבון המצוי בתוך הליבה (קפסיד) הוויראלית, כשהוא עוטף את גדילי ה-RNA החד-גדיליים וזאת על מנת לקבע את שני הגדילים בתוך הליבה.
רוורס טרנסקריפטאז - תפקידו של אנזים זה להפוך את גדילי ה-RNA החד-גדיליים לגדילי DNA דו-גדיליים, אותם יהיה ניתן לשלב בגנום של התא המאכסן.
אינטגראז - תפקידו של אנזים זה הוא ליצור חיתוכים בגנום התא המאכסן בצורת "קצוות דביקים", על מנת שיהיה ניתן לשלב את הגנום הנגיפי לתוכו.
פרוטאז - תפקידו של אנזים זה בא לידי ביטוי בשלב הרכבת הנגיף הבוגר, כלומר ביקוע וחיתוך חלבוני מבנה המרכיבים את הליבה, על מנת להקנות לנגיף אופי בוגר ומדבק.
gp-46 - גליקופרוטאין המצוי על פני המעטפת הליפידית של הנגיף האחראי להכרת רצפטורים ספציפיים על פני תאי המטרה, הצמדות וחדירה לתוכם.
תפוצה

לנגיף HTLV-1 תפוצה מוקדית, והוא נמצא באחוזים משמעותיים בעיקר באזורים מסוימים (או בקרב אוכלוסיות מסוימות) של דרום יפן, האיים הקריביים, אפריקה המשוונית, דרום אפריקה, איראן, מרכז ודרום אמריקה, כמו גם אוסטרליה ומספר איים באוקיינוס השקט כגון פפואה גינאה החדשה.
הנגיף נמצא בשיעורים נמוכים במדינות נוספות בעולם, ועל כן תרומות דם נבדקות במדינות רבות (לרבות ישראל) לנוכחות הנגיף.
הגנום

HTLV-1 מקודד לגנים הבסיסיים המשותפים לכל הרטרווירוסים:
env - גן האחראי לסינתזת חלבון הכרה ממברנלי gp-46.
pro-pol - גן האחראי לסינתזת רוורס טרנסקריפטאז, פרוטאז ואינטגראז.
gag - גן האחראי לסינתזת חלבוני המבנה הנדרשים לשם הרכבת הקפסיד.
בדומה ל-HIV, נגיף HTLV-1 מקודד לגנים מסייעים נוספים. להלן הגנים הנוספים אליהם מקודד HTLV-1:
TAX - גן ייחודי ל-HTLV-1. זהו הגן הראשון להתבטא בתא המודבק. החלבון Tax אליו מקודד הגן אחראי ל"חיוּת" הנגיף, בהיותו גן בקרה הגורם לשפעול פקטורי רפליקציה בתא וביטוי של גנים נגיפיים וגנים של התא המאכסן. ל-Tax יכולת שפעול מנגנונים תאיים הגורמים בסופו של הדבר לאינדוקציה של תהליכים סרטניים, על ידי האצת שכפול התא ודיכוי המערכת התאית לתיקון נזקי DNA בתא המאכסן. עם זאת, בלמעלה ממחצית ממקרי הלוקמיה/לימפומה הנגרמים על ידי הנגיף הגן אינו בא לידי ביטוי עקב מוטציות שונות בגנום הנגיף או עקב מתילציה של ה-‏5LTR.
rex - גן נוסף שייחודי ל-HTLV-1. הגן אחראי לבקרה על מנגנון השחבור, שעובר mRNA ויראלי, כלומר תפקידו המרכזי הוא לשנע בצורה יותר אינטנסיבית mRNA של הגנים אליהם מקודד הנגיף ללא ביצוע השחבור בהם לציטופלסמה, תהליך הנחוץ להרכבת נגיף בוגר.
p30
p12
p13
hbz - גן המקודד בכיוון ההפוך (antisense) מכוון ‏3LTR. הגן מתבטא כ-RNA בתאים נשאי הנגיף, גם בהיעדר Tax, ובעל יכולות להביא לשכפול תאים.
מחזור ההדבקה

בתום שלב ההדבקה, נצמד הנגיף באמצעות הגליקופרוטאין הממברנלי שלו מסוג gp-46 אל הרצפטורים התאיים. שלושה סוגי מולקולות בהם עושה HTLV-1 שימוש לכניסה לתוך התא המאכסן זוהו עד כה: Heparan Sulfate Proteoglycans, Glucose transporter 1, ו-Neuropilin-1. התוצאה היא איחוי ממברנות וחדירת הנגיף אל תוך הציטופלסמה.
HTLV-1 עובר שלב שנקרא Uncoating, בו הקפסיד נפתח ושלושת האנזימים יחד עם שני גדילי ה-RNA נחשפים. רוורס טרנסקריפטאז מתחיל לשכפל גדילי DNA על גבי תבנית RNA והתוצר הגנומי המוגמר מועבר לתוך הגרעין. בגרעין חל שלב האיחוי לגנום התאי באמצעות אינטגראז, דבר המאפשר ביטוי גנים של הנגיף.
בעבר נראה היה שהנגיף נמצא במצב לטנטי בתוך התא. זאת, כיוון שתאים הנלקחים ישירות מדם נשאים של הנגיף מבטאים את חלבוני הנגיף במידה אפסית. בעשור השני של המאה ה-21 השתנתה חשיבה זאת, וזאת מהסיבות הבאות:
תאים הנלקחים מהדם מתחילים לבטא את חלבוני הנגיף כאשר נמצאים באינקובטור במשך זמן קצר. ביטוי זה מתגבר כאשר נחסמת האפשרות של תאי T ציטוטקסיים להרוג תאים מודבקים.
הרוב המוחלט של נשאי הנגיף נושאים תאי T ציטוטוקסיים משופעלים ספציפיים לחלבון Tax, שפעול המעיד כי הם נחשפים לביטוי החלבון In vivo.
לנשאים של הנגיף סיכוי נמוך יותר לפתח את המחלה HAM/TSP אם הם נושאים גנים המאפשרים להם תגובה טובה יותר נגד חלבוני הנגיף.
מניסויים שנערכו במשך השנים אודות הפתוגניות של HTLV-1, נמצא כי שפעול הנגיף, דהיינו יציאתו מהמצב הלטנטי מותנית בביטוי גבוה של גן ה-Tax בעקבות חשיפת תאי T מסייעים לגורמי עקה, סטרס או אפופטוזה. בעקבות החשיפה לגורמי העקה השונים, נוצרים בתאים המודבקים קומפלקסים של פקטור שעתוק SP1 עם שתי יחידות חלבוני p-53. הקומפלקס מונע את סינתזת החלבון p-21, האחראי לתיקון נזקי DNA בתא. עם זאת, הוא נודד לגרעין וגורם לשפעול יעיל מאוד של הגנום הנגיפי.
פתוגנזה

בדומה להדבקה בנגיף ה-HIV, הנגיף מדביק בגוף בעיקר תאים מסוג T, רובם תאים המבטאים רצפטורים מסוג CD4 (תאי T מסייעים), אך גם תאים המבטאים רצפטורים מסוג CD8 (תאי T ציטוטוקסיים). בניגוד לנגיף HIV-1 המביא להרס של התאים המודבקים, נגיף זה גורם לשפעול של גנים רבים בתא המודבק, כולל גנים המפקחים על שכפול התא, ויכול להאיץ את קצב השכפול של התא המודבק.
ההדבקה בנגיף מתאפשרת בזמן הנקת הילוד, במהלך קיום יחסי מין לא מוגנים ועל ידי חשיפה למנות דם מזוהמות בעת עירויי דם או שימוש במחטים מזוהמות.
רוב המודבקים ב-HTLV-1 יהיו נשאים ללא סימפטומים לכל חייהם. בקרב אחוז נמוך מבין הנשאים (0.5% - 5%), לרוב לאחר פרקי זמן ממושכים של נשאות (בין 20 - 60 שנה) עלולה להתפתח אחת המחלות הקשורות לנגיף. לא ניתן לצפות בוודאות מי מהנשאים יחלו באחת המחלות הקשורות לנגיף, אך עומס פרוויראלי (מספר התאים הנושאים את הנגיף לכל 100 תאי דם לבנים) גבוה ידוע כגורם סיכון משמעותי.
HTLV-1 גורם לשני סוגי מחלות עיקריים:
Adult T-cell Leukemia/Lymphoma - הידועה גם כ-ATL או ATLL, היא לוקמיה/לימפומת תא T אגרסיבית (בעיקר תאי T המבטאים רצפטורים מסוג CD4), השכיחה במיוחד בקרב גברים ונשים בגיל המעבר.
HTLV-1 associated myelopathy/tropical spastic paraparesis - הידועה גם כ-HAM/TSP, היא מחלה דלקתית הגורמת לשחיקה ופגיעה חמורה בשכבת המיאלין העוטפת את הנוירונים המוטוריים, הגורמת לכאבים עזים באזור הגב, המותניים ועלולה להסתיים בשיתוק הגפיים התחתונות.
בנוסף, ל-HTLV-1 תפקיד במחלות דלקתיות נוספות כגון בעיניים (uveitis), בעור (infectious dermatitis) ובשרירים (polymyositis).
אבחנה

נהוג להשתמש במגוון שיטות לזיהוי הנגיף, הן סרולוגיות והן המערבות שיטות מולקולריות:
ELISA - איתור נוגדנים מסוג IgM ו-IgG כנגד חלבוני המעטפת הנגיפיים.
שיטת EIA (קיצור של: Enzyme immunoassay on antigen) - בשיטה זו חרוזים מצופים בנוגדנים מונוקלונליים כנגד חלבון המעטפת מגיבים עם דם מהנבדק. כאשר יש נוכחות של הנגיף בדם, יתקבל ביטוי צבע שנמדד מאוחר יותר לבליעת אורך גל של האור. היתרון המרכזי של השיטה, פרט למהירות היחסית בה מתבצעת הבדיקה (כחצי שעה), היא היכולת לאבחן כמויות קטנות מאוד של נגיף.
תספיג חלבון (Western blot) - לזיהוי נוגדים ספציפיים לנגיף בנוזל הדם. בשיטה זו משתמשים לעיתים כשיטה יחידה או כבדיקה נוספת במקרה של תוצאה שאינה חד משמעית בבדיקת ה-ELISA.
PCR להגברת רצף DNA ייחודי לנגיף. היתרונות המרכזיים בשיטה זו, על אף מורכבותה והעלות שלה, הם רגישות גבוהה, הקטנת האפשרות לקבלת טעויות וכן היכולת להבדיל בין זני נגיף ה-HTLV השונים (בעיקר בין HTLV-1 לבין  HTLV-2).
טיפול

תרופות אנטי רטרווירליות המשמשות לטיפול ב-HIV על ידי עיכוב אחד או יותר משלושת האנזימים האחראים לשלבי מחזור החיים וההדבקה של הנגיף, אינן אפקטיביות באותה מידה ב-HTLV-1, ככל הנראה עקב העובדה שמרבית השכפול של הנגיף מתבצעת באופן "פסיבי" על ידי שכפול התא המאכסן (mitotic replication) ולא על ידי יציאה מהתא והדבקת תא חדש (infectious replication). ניסיונות לשילוב AZT ‏(Zidovudine) עם תרופות הגורמות להגברת ביטוי גנים נגיפיים (כגון VPA) הצליחו להביא להורדה זמנית של העומס הפרוויראלי.
היות שמרבית נשאי הנגיף בריאים ללא סימפטומים, הם לא זקוקים לטיפול תרופתי ולרוב יש צורך במעקב תקופתי בלבד. עבור נשאים עם תסמינים, הטיפול הוא לרוב ספציפי לתסמינים מהם סובלים החולים. מחקרים קליניים לתרופות נגד הנגיף מתקיימים במרכזים רפואיים במדינות רבות ברחבי העולם כולל יפן, בריטניה וארצות הברית.
טיפול > HAM/TSP

חולים במחלה זו מקבלים טיפול ספציפי לתסמינים מהם הם סובלים (כגון פיזיותרפיה ותרופות להסדרת מתן שתן). קיים מידע חלקי התומך במתן תרופות המווסתות את מערכת החיסון על מנת להחליש את התגובה הדלקתית.
טיפול > ATLL

הטיפול המועדף במחלה תלוי בסוג ה-ATLL (כרוני, חריף או לימפומה), ויכול לכלול תרופות כימותרפיות (CHOP) או תרופות ספציפיות ל-ATLL כגון שילוב של אינטרפרון עם AZT. אם החולה יכול לעמוד בכך, ונמצא תורם מתאים, הטיפול המועדף על פי רוב הוא השתלת מח עצם.
ראו גם

HIV
רטרו וירוס
לקריאה נוספת

* David O.White, Frank J. Fenner,  fourth edition, 1994.
הערות שוליים

↑  Gessain A, Cassar O. (2012). Epidemiological Aspects and World Distribution of HTLV-1 Infection. Frontiers in Microbiology. 2012;3:388. PMID 23162541
↑  רשימת הפתוגנים שנבדקים במעבדה ההמטולוגית בבית החולים הדסה בירושלים
↑  רשימת מחקרים קליניים אודות הטיפול כנגד HTLV-1
| --- | --- |
בקרת זהויות :  NLI: 987007539246205171  BnF: cb12157909x (data)  LCCN: sh88007035  SUDOC: 03009383X 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Laß, Fürstin, laß noch einen Strahl, רי"ב 198

Laß, Fürstin, laß noch einen Strahl (גרמנית: "אַפשֶרי, נסיכה, אַפשרי רק עוד קרן אחת"), רי"ב 198, היא קנטטה חילונית מאת יוהאן סבסטיאן באך. הקנטטה נכתבה כקינה לזכרה של כריסטיאנה אברהארדינה (Christiane Eberhardine) שמתה ב-4 בספטמבר 1727. הקנטטה בוצעה ב-17 באוקטובר, כחודש לאחר היוודע דבר מותה. הקנטטה מוכרת גם בשמות "קינה" (גרמנית: Trauerode - "טראוּוֶר-אוֹדֶה") או "קינה: על מותה של המלכה כריסטיאנה אברהארדינה" (גרמנית: Trauerode: auf den Tod der Königin Christiane Eberhardine).
היסטוריה

הקנטטה הוזמנה על ידי אוניברסיטת לייפציג שבסקסוניה, לא רק בשל היות כריסטיאנה הנסיכה הבוחרת של סקסוניה בהיותה אשת הנסיך הבוחר מסקסוניה, פרידריך אוגוסט הראשון, אלא בהיותה דמות נערצת בסקסוניה לאחר שבעלה (כאמור הנסיך הבוחר), אוגוסט, בחר להמיר דתו לקתולית כדי לרשת את כתר מלך פולין והדוכס הגדול של ליטא כריסטיאנה דבקה בדת הפרוטסטנטית במחיר הדרתה מטקס ההכתרה של בעלה ולהלכה מעולם לא הוכתרה בעצמה למלכת פולין ולדוכסית הגדולה של ליטא. וכן לאחר המרת דתו של בנם היחיד פרידריך אוגוסט השני (לימים ירש את כל תוארי אביו) ב-1717. כריסטיאנה כונתה "die Betsäule Sachsens" (גרמנית: "אבן השתייה הסקסונית") על מסירותה האיתנה לדת הלותרנית בימים של מאבקי דת נרחבים וארוכים שחצו את אירופה כולה, פיזית ותאולוגית-תרבותית.
לברית הקנטטה נכתבה על ידי יוהאן כריסטוף גוטשט (Johann Christoph Gottsched), סופר ומבקר בעל שם, לימים (1730) פרופסור לשירה (ספרות), וללוגיקה ולמטאפיזיקה באוניברסיטת לייפציג. להבדיל מקנטטות חילוניות מסוימות של באך, שבכל זאת נושאות טקסט דתי חרף החוסר בציון יום חג כנסייתי, לִברית זו נעדרת הקשר דתי ובעיקר נסובה סביב ההלם בו הוכתה "הממלכה" (נסיכות סקסוניה) עם היוודעה מותה של הנסיכה (מלכה).
הקנטטה בוצעה בכנסיית אוניברסיטת לייפציג "כנסיית הקדוש פאולוס" (גרמנית: Paulinerkirche פאולינר-קירכה) בניצוחו של באך "מהצ'מבלו" כחודש לאחר מותה של כריסטיאנה.
באך שאל קטעים מהקנטטה רי"ב 56 ומאוחר יותר שאל מרי"ב 198 קטעים עבור קנטטת הלוויה רי"ב 244a ועבור הפסיון על פי מרקוס (רי"ב 247) שאבד.
מבנה

הקנטטה כתובה לסופרן, אלט, טנור,  בס, מקהלה, שני חלילים, שני אבובי ד'אמורה, שני כינורות, ויולה, שתי ויולות דה גמבה, שתי לאוטות ובאסו קונטינואו. לקנטטה עשרה פרקים המחולקים לשני חלקים, הראשון בוצעה לפני נשיאת הספדים והחלק השני לאחריהם.
פרקי היצירה
החלק הראשון
כורו (מקהלה) Laß, Fürstin, lass noch einen Strahl
רצ'יטטיב (סופרן) Dein Sachsen, dein bestürztes Meißen (סקסוניה שלך, מייסן המוכה שלך)
אריה (סופרן) Verstummt, verstummt, ihr holden Saiten! (החרישו, החרישו, מיתריה הענוגים!)
רצ'יטטיב (אלט) Der Glocken bebendes Getön (קול הפעמונים המהדהדים)
אריה (אלט)  Wie starb die Heldin so vergnügt! (איך מתה הגיבורה כה עליזה!)
רצ'יטטיב (טנור)  Ihr Leben ließ die Kunst zu sterben (חייה האומנות של הגסיסה)
כורו (מקהלה) An dir, du Fürbild großer Frauen (בך, מופת גברות ענק)
החלק השני
אריה (טנור) Der Ewigkeit saphirnes Haus (בית ספירים הנצח)
רצ'יטטיב (בס) Was Wunder ists? Du bist es wert (היפלא? את ראויה)
כורו (מקהלה) Doch, Königin! du stirbest nicht (אהה מלכה! אינך בת תמותה)
ביצוע

היצירה בוצעה על ידי מיטב המבצעים, וראו הקישורים החיצוניים. מבין אלה שלא הוזכרו הביצוע בניצוחו של ג'ון אליוט גרדינר על מקהלת מונטוורדי וסולני הבארוק האנגלים, של פיטר יאן לסינק על קולגיום באך הולנד ושל הלמוט רילינג וה"גכינגר קנטוריי".
הערות שוליים

↑  בהקשר דומה הלחין באך לראשונה את המיסה הקתולית בלטינית, להבדיל ממרבית יצירות הקודש שלו שנכתבו בעיקר לתרגום הגרמני של לותר לביבליה וללברית מקוריים מאת משוררים גרמנים שונים, שוב בעיקר על יסוד ההמנונים הלותרנים, סברה במחקר שבאך הלחין המיסה כדי לסמן שהוא נכון לעבוד תחת מעסיק קתולי-הנסיך הבוחר שבסמוך הומלך למלך פולין והמיר דתו
1 2 3  ג'וליאן מינצ'ם קנטטה 198
| --- | --- |
בקרת זהויות :  NLI: 987007517136305171  BNE: XX2545372  BnF: cb13909539q (data)  GND: 300009062  LCCN: n85243456  MusicBrainz work: 567a9c8e-169d-4050-9da3-dceb9c8a7cc4  NLA: 35320826  VIAF: 183859613   WorldCat (עם VIAF): 183859613
Le Roi Est Mort, Vive Le Roi!

Le Roi Est Mort, Vive Le Roi! (בעברית: הַמֶּלֶךְ מֵת, יְחִי הַמֶּלֶךְ!) הוא אלבום האולפן השלישי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-22 בנובמבר 1996 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית.
האלבום הגיע למקום הראשון בנורווגיה, ולחמישייה הפותחת באוסטריה, פינלנד, גרמניה ושווייץ. מתוכו פורסמו שני סינגלים בסך הכול, "Beyond the Invisible" ו-"T.N.T. for the Brain". סינגל שלישי מתוכנן, "The Roundabout", בוטל ברגע האחרון מסיבות לא ברורות, אף על פי שכבר נוצר רמיקס על ידי די ג'יי קוויקסילבר.
רקע

האלבום המשיך את המגמה המוזיקלית הידועה של אניגמה, וכלל צליל יותר מודרני ועתידני – זאת באמצעות שילוב האלמנטים של האלבום הראשון והשני של אניגמה, MCMXC a.D. ו-The Cross of Changes. מיכאל קרצו, מפיק הפרויקט, טען שמדובר בהכלאה של שני האלבומים הקודמים, כשהראשון הוא האב והשני הוא האם, כפי שמצוין ברצועה באורך תשע-עשרה השניות "Third of Its Kind". ישנן שתי מהדורות של האלבום; אחת עם גרפיקת נייר סטנדרטית, והשנייה עם גרפיקה שקופה ועמידה יותר.
Le Roi Est Mort, Vive Le Roi! קיבל שתי מועמדויות לפרס גראמי: אחת על עטיפתו והשנייה בתור "אלבום העידן החדש הטוב ביותר". רצועת הפתיחה מתחילה עם מחווה לסרט ההרפתקאות האמריקאי "2001: אודיסיאה בחלל" (1968). האינטרו, כולל את "קרן האניגמה" המפורסמת, שמושמעת לאחור גם ברצועת הסיום, "Odyssey of the Mind". הרצועה "T.N.T. for the Brain" כוללת דגימות שנלקחו מתוך האלבום Jeff Wayne's Musical Version of The War of the Worlds (1978).
הרצועה "Prism of Life" מופיעה בקרדיט הסיום של הסרט התיעודי Close Encounters of The Fifth Kind משנת 2023.
ביקורת

ריק אנדרסון מ-AllMusic הצהיר כי ”נראה כי (מיכאל קרצו, בתור אניגמה) לא עשה הרבה כדי להרחיב את הרעיונות המקוריים שלו”, אך חיבב את "The Child in Us". באתר עצמו העניקו לאלבום שניים וחצי כוכבים מתוך חמישה. טרייסי פפר מאנטרטיינמנט ויקלי סיכמה את האלבום כ”עוד תערובת כבדה של סינתיסייזר ומזמורים גרגוריאניים, המושפע ממוזיקת דאנס ואווירה של שנות ה-90”, בהמשך לכך, העירה: ”זה נשמע בסדר ב-1990, אבל עכשיו זה פשוט מביך”.
רשימת רצועות

כל השירים נכתבו והולחנו על ידי מיכאל קרצו, פרט למה שצוין אחרת.
| Le Roi Est Mort, Vive Le Roi!> מס' | Le Roi Est Mort, Vive Le Roi!> שם | Le Roi Est Mort, Vive Le Roi!> כותב(ים) | Le Roi Est Mort, Vive Le Roi!> משך | Le Roi Est Mort, Vive Le Roi!>  | Le Roi Est Mort, Vive Le Roi!>  | Le Roi Est Mort, Vive Le Roi!>  | Le Roi Est Mort, Vive Le Roi!>  | Le Roi Est Mort, Vive Le Roi!>  | Le Roi Est Mort, Vive Le Roi!>  |
| --- | --- | --- | --- | --- | --- | --- | --- | --- | --- |
| 1. | Le Roi Est Mort, Vive Le Roi!  |   | 1:57 |  |  |  |  |  |  |
| 2. | Morphing Thru Time  |   | 5:47 |  |  |  |  |  |  |
| 3. | Third of Its Kind  |   | 0:19 |  |  |  |  |  |  |
| 4. | Beyond the Invisible  | קרצו, דייוויד פירסטיין | 5:00 |  |  |  |  |  |  |
| 5. | Why! ...  |   | 4:59 |  |  |  |  |  |  |
| 6. | Shadows in Silence  |   | 4:21 |  |  |  |  |  |  |
| 7. | The Child in Us  |   | 5:05 |  |  |  |  |  |  |
| 8. | T.N.T. for the Brain  |   | 4:26 |  |  |  |  |  |  |
| 9. | Almost Full Moon  |   | 3:25 |  |  |  |  |  |  |
| 10. | The Roundabout  | קרצו, פירסטיין | 3:38 |  |  |  |  |  |  |
| 11. | Prism of Life  | קרצו, פירסטיין | 4:54 |  |  |  |  |  |  |
| 12. | Odyssey of the Mind  |   | 1:41 |  |  |  |  |  |  |
| משך כולל: | משך כולל: | משך כולל: | 45:32 |  |  |  |  |  |  |
קרדיטים

אלא אם כן צוין אחרת, המידע מותאם מהערות האלבום.
ד"ר בהגיה מרת'י – מזמור סנסקריט
סנדרה קרצו – שירה נשית
לואיזה סטנלי – שירה נשית
פיטר קורנליוס – גיטרות (7)
מיכאל קרצו – כלי נגינה, הפקה, הנדסה
יוהאן זמברסקי – עטיפה, עיצוב
וולקר שטרטר – איורים
מיקומי שיא

|   ‏‏‏  מצעדים ודירוגים (1996–1997)> מדינה |   ‏‏‏  מצעדים ודירוגים (1996–1997)> מצעד |   ‏‏‏  מצעדים ודירוגים (1996–1997)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 10 |
|  אירופה | מצעד האלבומים האירופאי | 3 |
|  ארצות הברית | בילבורד 200 | 25 |
|  גרמניה | GfK – טופ 100 | 3 |
|  דנמרק | היטליסטן | 6 |
|  הולנד | מצעד 100 האלבומים ההולנדיים | 6 |
|  הונגריה | Mahasz | 11 |
|  הממלכה המאוחדת | מצעד האלבומים הבריטי | 12 |
|  ולוניה | אולטראטופ 40 | 30 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 8 |
|  ספרד | PROMUSICAE | 18 |
|  סקוטלנד | מצעד האלבומים הסקוטי | 40 |
|  פורטוגל | מצעד האלבומים הפורטוגזי (AFP) | 6 |
|  פינלנד | המצעדים הפיניים הרשמיים | 4 |
|  צרפת | SNEP | 8 |
|  קנדה | מצעד האלבומים הקנדי | 11 |
|  שוודיה | סוורייטופליסטן | 8 |
|  שווייץ | המצעד השווייצרי | 4 |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 99 |
|  הממלכה המאוחדת | מצעד האלבומים הבריטי | 84 |
|  שוודיה | סוורייטופליסטן | 62 |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |
| --- | --- | --- |
|  אירופה | מצעד האלבומים האירופאי | 67 |
|  ארצות הברית | בילבורד 200 | 91 |
|  גרמניה | GfK – טופ 100 | 86 |
|  הולנד | מצעד 100 האלבומים ההולנדיים | 46 |